Neuvoston asetus (EY) N:o 539/96, - annettu 25 päivänä maaliskuuta 1996, - länsirannalta ja Gazan alueelta peräisin olevien tuotteiden yhteisöön tuonnissa sovellettavasta tullimenettelystä ja asetusten (ETY) N:o 1134/91, (ETY) N:o 4088/87 ja (EY) N:o 1981//94 muuttamisesta -



Virallinen lehti nro L 079 , 29/03/1996 s. 0006 - 0007



NEUVOSTON ASETUS (EY) N:o 539/96, annettu 25 päivänä maaliskuuta 1996, länsirannalta ja Gazan alueelta peräisin olevien tuotteiden yhteisöön tuonnissa sovellettavasta tullimenettelystä ja asetusten (ETY) N:o 1134/91, (ETY) N:o 4088/87 ja (EY) N:o 1981//94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että länsirannalta ja Gazan alueelta peräisin oleville tuotteille myönnetään yhteisön markkinoille pääsyä varten tullietuusmenettely asetuksen (ETY) N:o 1134/91 (1) nojalla, menettelyllä taataan teollisuustuotteille vapaa pääsy yhteisön markkinoille ja tietyille maataloustuotteille tullietuuskohtelu, Lähi-idän rauhan edistämiseksi yhteisön tukea on tärkeätä tehostaa toteuttamalla uusia toimenpiteitä, joilla voidaan kannustaa länsirannalta ja Gazan alueelta yhteisöön suuntautuvaa vientiä; tullietuusmenettely olisi ulotettava leikkokukkiin; tämän vuoksi on aiheellista muuttaa edellä mainittua asetusta, eriarvoisen kohtelun välttämiseksi kyseiseen tullietuuteen on sovellettava samoja hintaedellytyksiä kuin tietyistä Välimeren maista peräisin oleviin leikkokukkiin sovellettavassa tullietuusmenettelyssä määrätään asetuksessa (ETY) N:o 4088/87 (2), ja kukkia koskevan tariffikiintiön käyttöön ottamiseksi viipymättä asetusta (EY) N:o 1981/94 (3) on muutettava kyseisten tuotteiden tariffikiintiöiden osalta, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1134/91 seuraavasti: 1. Lisätään 3 artiklan 1 kohtaan alakohta seuraavasti: "Poistetaan CN-koodiin 0603 10 kuuluvista leikkokukista kannettavat tullit 1 500 tonnin vuotuisen yhteisön tariffikiintiön osalta." 2. Korvataan 4 artikla seuraavasti: "4 artikla Sovellettavat alkuperäsäännöt on vahvistettu yhteisön tullikoodeksista annetun neuvoston asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetussa komission asetuksessa (ETY) N:o 2454/93 (*) (*) EYVL N:o L 253, 11.10.1993, s. 1, asetus sellaisena kuin se on viimeksi muutettuna komission asetuksella (EY) N:o 1762/95 (EYVL N:o L 171, 21.7.1995, s. 8)." 2 artikla Muutetaan asetus (ETY) N:o 4088/87 seuraavasti: 1. Korvataan otsikko seuraavasti: "Neuvoston asetus (ETY) N:o 4088/87, annettu 21 päivänä joulukuuta 1987, tiettyjen Kyproksesta, Israelista, Jordaniasta, Marokosta sekä länsirannalta ja Gazan alueelta peräisin olevien kukkaviljelytuotteiden tuonnista kannettavien etuustullien soveltamisedellytyksistä". 2. Korvataan 1 artiklassa ilmaisu "Kyproksesta, Israelista, Jordaniasta ja Marokosta peräisin olevien" ilmaisulla "Kyproksesta, Israelista, Jordaniasta, Marokosta sekä länsirannalta ja Gazan alueelta peräisin olevien". 3. Lisätään 2 artiklan 4 kohtaan alakohta seuraavasti: "Tämän artiklan säännöksiä sovelletaan soveltuvin osin länsirannalla ja Gazan alueella." 3 artikla Muutetaan asetus (EY) N:o 1981/94 seuraavasti: 1. Lisätään 3 artiklan 1 alakohdassa sanojen "ja Marokosta" jälkeen ilmaisu "sekä länsirannalta ja Gazan alueelta". 2. Liitteessä X: - otsikko kuuluu seuraavasti: "LÄNSIRANTA JA GAZAN ALUE" - täydennetään taulukkoa seuraavasti: >TAULUKON PAIKKA> 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä maaliskuuta 1996. Neuvoston puolesta S. AGNELLI Puheenjohtaja (1) EYVL N:o L 112, 4.5.1991, s. 1 (2) EYVL N:o L 382, 31.12.1987, s. 22, asetus sellaisena kuin se on viimeksi muutettuna asetuksella (ETY) N:o 3551/88 (EYVL N:o L 311, 17.11.1988, s. 1) (3) EYVL N:o L 199, 2.8.1994, s. 1, asetus sellaisena kuin se on viimeksi muutettuna asetuksella (EY) N:o 3057/95 (EYVL N:o L 326, 30.12.1995, s. 3)